Document ID: 32013D0436

PROVEDBENA ODLUKA KOMISIJE
оd 13. kolovoza 2013.
o izmjeni Odluke 2007/777/EZ s obzirom na uvođenje novih obrada za inaktivaciju virusa slinavke i šapa u mesnim proizvodima te uvjete uvoza iz ruske regije Kalinjingrada
(priopćeno pod brojem dokumenta C(2013) 4970)
(Tekst značajan za EGP)
(2013/436/EU)
EUROPSKA KOMISIJA,
uzimajući u obzir Ugovor o funkcioniranju Europske unije,
uzimajući u obzir Direktivu Vijeća 2002/99/EZ od 16. prosinca 2002. o utvrđivanju zdravstvenih pravila za životinje kojima se uređuje proizvodnja, prerada, stavljanje u promet i unošenje proizvoda životinjskog podrijetla namijenjenih prehrani ljudi (1), a posebno njezin članak 8. točke 1., 4. i 5.,
budući da:
(1)
Odlukom Komisije 2007/777/EZ od 29. studenoga 2007. o utvrđivanju uvjeta za zdravlje životinja i javno zdravlje te obrazaca certifikata za uvoz iz trećih zemalja određenih mesnih proizvoda i obrađenih želudaca, mjehura i crijeva za prehranu ljudi i o stavljanju izvan snage Odluke 2005/432/EZ (2) utvrđuju se pravila o uvozu u i provozu kroz Uniju te skladištenju u Uniji pošiljki mesnih proizvoda i obrađenih želudaca, mjehura i crijeva, kako je definirano u Uredbi (EZ) br. 853/2004 Europskog parlamenta i Vijeća od 29. travnja 2004. o utvrđivanju određenih higijenskih pravila za hranu životinjskog podrijetla (3).
(2)
U dijelu 2. Priloga II. Odluci 2007/777/EZ nalazi se popis trećih zemalja ili njihovih dijelova iz kojih je odobreno unošenje mesnih proizvoda i obrađenih želudaca, mjehura i crijeva u Uniju, pod uvjetom da su ti proizvodi bili podvrgnuti obradi navedenoj u tom dijelu. Kako bi se na taj popis uključile regionalizirane treće zemlje, regionalizirana su područja tih zemalja navedena u dijelu 1. tog Priloga.
(3)
U dijelu 4. Priloga II. Odluci 2007/777/EZ utvrđuju se obrade iz dijela 2. tog Priloga te se svakom od njih pridaje oznaka. U tom su dijelu navedene silaznim slijedom po stupnju strogosti nespecifična obrada „A” i specifične obrade od „B” do „F”. To su obrade navedene u Prilogu III. Direktivi 2002/99/EZ koje se smatraju učinkovitima pri uklanjanju određenih opasnosti za zdravlje životinja povezanih s mesom i mlijekom.
(4)
Prilog III. Direktivi 2002/99/EZ nedavno je izmijenjen Provedbenom odlukom Komisije 2013/417/EU (4) kako bi se uvela učinkovita obrada protiv virusa slinavke i šapa u mesu, preporučena u odgovarajućem poglavlju Kodeksa o zdravlju kopnenih životinja Svjetske organizacije za zdravlje životinja (OIE) (5).
(5)
Stoga je prikladno izmijeniti dio 4. Priloga II. Odluci 2007/777/EZ kako bi ga se uskladilo s izmjenama Priloga III. Direktivi 2002/99/EZ.
(6)
Rusija je zatražila da se odobri uvoz u Uniju mesnih proizvoda i obrađenih želudaca, mjehura i crijeva domaćeg goveda, farmski uzgojene divljači dvopapkara i domaćih ovaca i koza iz ruske regije Kalinjingrada podvrgnutih prethodno navedenoj obradi predviđenoj Kodeksom o zdravlju kopnenih životinja Svjetske organizacije za zdravlje životinja. Odlukom 2013/417/EU ta se obrada uvela u zakonodavstvo Unije.
(7)
Ruska regija Kalinjingrada trenutačno se nalazi na popisu iz dijela 2. Priloga II. Odluci 2007/777/EZ kao regija za koju je odobreno unošenje u Uniju mesnih proizvoda i obrađenih želudaca, mjehura i crijeva domaćeg goveda, farmski uzgojene divljači dvopapkara, domaćih ovaca ili koza i svinja te divljih dvopapkara podvrgnutih specifičnoj obradi „C”.
(8)
Uzimajući u obzir stanje u ruskoj regiji Kalinjingrada u pogledu zdravlja životinja, primjereno je odobriti uvoz iz te regije u Uniju mesnih proizvoda i obrađenih želudaca, mjehura i crijeva domaćeg goveda, farmski uzgojene divljači dvopapkara i domaćih ovaca i koza podvrgnutih specifičnoj obradi iz Priloga III. Direktivi 2002/99/EZ.
(9)
Stoga je primjereno odobriti prethodno navedeni uvoz u Uniju iz ruske regije Kalinjingrada te na odgovarajući način izmijeniti unose koji se odnose na tu regiju u dijelu 2. Priloga II. Odluci 2007/777/EZ.
(10)
Odluku 2007/777/EZ treba stoga na odgovarajući način izmijeniti.
(11)
Mjere predviđene ovom Odlukom u skladu su s mišljenjem Stalnog odbora za prehrambeni lanac i zdravlje životinja,
DONIJELA JE OVU ODLUKU:
Članak 1.
Prilog II. Odluci 2007/777/EZ izmjenjuje se u skladu s Prilogom ovoj Odluci.
Članak 2.
Ova je Odluka upućena državama članicama.
Sastavljeno u Bruxellesu 13. kolovoza 2013.

Labels: 3
17
18
6